cyanic-selkie/wikianc huggingface dataset:
שירלי צ'יזהולם
תקופת כהונה מוקדמת
בשנת 1971, יחד עם חברת הקונגרס בלה אבזוג, צ'יזהולם יזמה הצעת חוק שתחזק את השירות למען הילד ב 10 מיליארד דולר מכספים פדרליים עד 1975. גרסה פחות יקרה של החוק, בשם "הצעת חוק מקיפה להתפתחות הילד", שהציע הסנטור וולטר מונדייל עברה את אישור הקונגרס והסאנט אך לבסוף נתקלה בוטו מצד הנשיא ניקסון כשטען כי היא יקרה מדי ותערער את מעמד מוסד המשפחה.
מועמדות לנשיאות
ב-25 בינואר 1972 הכריזה סופית שירלי על מועמדותה לנשיאות, בכנסייה בפטיסטית במחוז מגוריה בברוקלין. היא קראה למהפכה בהתמודדות הקרובה במפלגה הדמוקרטית. בצעד זה היא עשתה היסטוריה בשני מישורים: גם כאישה הראשונה המתמודדת על התפקיד במפלגה הדמוקרטית, וגם כמתמודדת ממוצא אפרו אמריקני הראשונה.
הקמפיין נתקל בקשיים מבחינה ארגונית, וסבל ממחסור במימון וסבסוד מהשלבים הראשונים, והושקעו בו 300,000 דולר בלבד. היא נאלצה להתמודד עם יחס מזלזל לעצם התמודדותה, ונאבקה להחשב כמתמודדת רצינית ולא כדמות פוליטית סימבולית בלבד. רוב המערכת הפוליטית הדמוקרטית התעלמה ממנה, והיא קיבלה בקושי תמיכה מעמיתיה הגברים ממוצא אפרו-אמריקני. מאוחר יותר היא העידה: "כשרצתי לקונגרס ואז לנשיאות, נתקלתי באפליה על רקע היותי אישה יותר מאשר על רקע מוצאי וצבע עורי. גברים הם גברים" היא המשיכה בהבעת תסכולה על יחסם של הגברים השחורים כלפיה, אשר חשדו בה על שהיא עלולה לקחת מהם את כוחם. לדבריה, יש לאפשר לגברים השחורים להתקדם, אך אין זה אומר שעל הנשים השחורות להישאר מאחור. בעלה, לעומת זאת, תמך בה ובקריירה שלה: "אין לי דבר נגד אישה המתמודדת לנשיאות". ארגוני נשים ובראשם NOW תמכו בה במועמדותה.
במהלך תקופה זו היא חוותה שלושה איומים על חייה, וביטחונה האישי היה בסכנה. הוצמד לה שומר אישי, ומאוחר יותר היא הייתה תחת הגנת אנשי השירות החשאי.
ספריה
צ'יזהולם כתבה שני ספרים אוטוביוגרפיים:
מלון ארמון האמירויות
ארמון האמירויות (באנגלית: Emirates Palace; בערבית: قصر الإمارات; תעתיק מדויק: קַצְרֶ אלְאִמַארַאת) הוא מלון פאר הממוקם באיחוד האמירויות הערביות בעיר אבו דאבי.
הבנייה
הבניין תוכנן בידי וימברלי, ויזננד, אליסון, טונג אנד גו (Wimberly, Whisenand, Allison, Tong and Goo). הוא נפתח בנובמבר 2005 אבל מסעדות וספא מסוימים לא החלו לפעול עד 2006. המלון נבנה בידי ממשלת אבו דאבי והוא בבעלותה. החל משנת 2020 הוא מנוהל על ידי קבוצת המלונות מנדרין אוריינטל, ולפני כן נוהל על ידי קבוצת קמפינסקי.
עלות בנייתו של המלון הייתה 1.9 מיליארד לירות שטרלינג או 11.02 AED דירהם האמירות הערבית. סך השטח הבנוי הוא 850,000 מטר רבוע. החניה התת-קרקעית יכולה להכיל 2,500 כלי רכב. יש שתי בריכות שחייה וספא. למלון יש מעגן סירות ומנחת מסוקים משלו. לפי הניו יורק טיימס, ארמון האמירויות הוא המלון היקר ביותר שנבנה אי-פעם בעולם.
חזית המבנה
על המלון נבנו 114 כיפות שכל אחת מהן בגובה 60 מטרים.
פנים המלון
רבות מהסוויטות מרוהטות בזהב ושיש. המבנה הפנימי מרוצף ברצפת ומרפסת משיש, ומקושט בדוגמאות של כיפות מעליו בצבע זהב. הקומה העליונה מכילה שש סוויטות שליטים (rulers' suites) שמוצעות רק לפקידי ממשל רמי דרג המבקרים באיחוד האמירויות הערביות. המלון גם מכיל אולם ועידות גדול.
חדרים ומחירים
בסך הכול מכיל המלון 302 חדרים ו-92 סוויטות. אבל, במלון יש רק 16 סוויטות ארמון (Palace Suites) בקומה השישית והשביעית. 22 סוויטות בנות שלושה חדרי שינה שמורות לאירוחם של ראשי מדינה ואורחיהם. מחירו של החדר הפשוט ביותר במלון הוא $400 ללילה עבור Coral Room (שטח רצפה של 592 רגל מרובע), ו- The Palace Grand Suite (7319 (7319 רגל מרובע) הוא היקר ביותר ומחירו $11,500 ללילה.
יואניס אוקאס
יאניס אוקאס (ביוונית: Γιάννης Οκκάς; נולד ב-11 בפברואר 1977) הוא כדורגלן עבר קפריסאי ששיחק בעמדת החלוץ ומאמן כדורגל.
קריריה
אוקאס, יליד לרנקה, שיחק במהלך הקריירה שלו בנאה סלמיס פמגוסטה, אנורתוסיס פמגוסטה (2 קדנציות), פאוק סלוניקי, א.א.ק. אתונה, אולימפיאקוס, סלטה ויגו ואומוניה ניקוסיה. אוקאס זכה 3 פעמים באליפות קפריסין עם אנורתוסיס בשנים 1998, 1999 ו-2000, וב-3 אליפות יוון עם אולימפיאקוס בשנים 2005, 2006 ו-2007.
אוקאס מדורג במקום ה-2 בטבלת מלך השערים של נבחרת קפריסין עם 27 שערים אחרי מיכאליס קונסטנטינו והוא שיאן ההופעות במדי הנבחרת עם 106 הופעות. ב-2 באפריל 1997 כבש את שער הבכורה שלו במדי הנבחרת במסגרת מוקדמות מונדיאל 1998 נגד. ב-11 באוקטובר 2011 כבש את שערו האחרון בנבחרת בהפסד 3-1 ל במסגרת מוקדמות יורו 2012.
החמישייה הסודית (מיני-סדרה)
החמישייה הסודית (באנגלית: The Famous Five) היא מיני-סדרה בריטית המהווה עיבוד לסדרת ספרים באותו השם מאת איניד בלייטון, שפותחה והופקה על ידי ניקולס וינדינג רפן עבור "BBC" ו-"ZDF".
ליהוק
ב-26 ביולי 2023, נמסר כי את חברי "החמישייה הסודית" יגלמו כלב בורדר קולי בשם קיפ לצד דיאנה בבניקובה, אליוט רוז, קיט ראקוזן ופלורה ג'ייקובי ריצ'רדסון. בנוסף, לצוות השחקנים לוהקו גם ג'יימס לאנס, ג'ק גליסון, אן אקינג'ירין ודיאנה קוויק.
צילומים
צילומי הרקע עבור המיני-סדרה החלו ביוני 2023, ברחבי דרום מערב אנגליה. צילומי המיני-סדרה עצמה החלו ביולי 2023 בגלוסטרשייר, במספר מספר לוקיישנים בסביבה, בהם קתדרלת גלוסטרשייר.
טרוטת חילה
טרוטת חילה (שם מדעי: Oncorhynchus gilae), היא מין של טרוטה ממשפחת הסלמוניים, קרוב משפחה של טרוטת עין-הקשת, השוכן בנהרות בדרום-מערב ארצות הברית. קודם ל-2006 הוגדר המין על ידי הממשל הפדרלי כבעל חיים בסכנת הכחדה. ביולי 2006, אחרי עבודה מאומצת של מחלקות הדיג והציד של מדינות ניו מקסיקו ואריזונה, שירות היערות של ארצות הברית ושירות הדגה וחיות הבר של ארצות הברית, שודרג מצב השימור של טרוטת חילה ל"בסיכון", כשסעיף מיוחד המכונה "כלל 4d" יאפשר דיג ספורטיבי מוגבל – פעם ראשונה מזה כ-50 שנים. כאשר נאסר דיג טרוטת חילה בשנות ה-50 של המאה ה-20, כמות הפרטים ותפוצתם הייתה כה קטנה, שהדג לא היה זמין לדייגים החובבים. מאז 2011 מותר לדוג דג זה בשתי המדינות.
תפוצה
אזור התפוצה המקורי של טרוטת חילה הוא ביובלים של הנהר חילה באריזונה ובניו מקסיקו. טרוטת חילה נמצאה היסטורית באגני הניקוז של הנהרות ורדה ואגוואה פריאה (Agua Fria). מחסומים טבעיים מנעו מהדג לעלות לאגן הניקוז של הנהר טונטו קריק (Tonto Creek) העליון. טרוטת חילה הצליחה לשרוד בחמישה נחלים ביער הלאומי חילה בניו מקסיקו, כולל: איירון (Iron), מקקנה (McKenna) וספרוס (Spruce) בשטח הפתוח חילה, יחד עם מאיין (Main) וסאות דיאמונד (South Diamond) בשטח הפתוח אלדו לאופולד.
ביולוגיה
ניתן למצוא את טרוטת חילה בפלגים קטנים בהרים ובבריכות סגורות. הם טורפים סתגלניים הניזונים ממגוון רחב חרקים החיים בקרבת מקורות מים כדוגמת שעירי כנף, (Trichoptera), בריומאים (Ephemeroptera), ימשושיים (Chironomidae) וחיפושיות, כמו גם דגים קטנים.
רבייה
כתלות בטמפרטורת המים מתחילה עונת ההפריה בשלהי האביב ובקיץ. מספר הביציות הממוצע שמייצרות הנקבות הוא כ-150, והמקסימום שנמדד היה 686 ביציות.
שימור
בין האיומים על טרוטת חילה היו התחרות והכלאה עם מינים זרים שהוחדרו לנהרות כדוגמת טרוטת עין-הקשת. עם זאת, הסיבה העיקרית להצטמצמות אוכלוסיות טרוטת חילה היא אובדן בית הגידול שנגרם מצמצום זרימת המים ועצים מצילים, שמקורו בשריפות, הרס צמחיית הגדות בידי אדם, רעיית יתר של חיות משק, הטיה של המים להשקיה והעמקת ערוצים בנחלים ובנהרות באזור התפוצה של טרוטת חילה. כששירות הציד והדיג של ארצות הברית הוסיף את הדג לרשימת המינים בסכנת הכחדה ב-1967 כבר קטן אזור התפוצה של הדג ממאות קילומטרים של נחלים ונהרות לכ-30 קילומטרים בלבד. לאחר שהדג נוסף לרשימת המינים בסכנת הכחדה החל השירות בתוכנית אגרסיבית של שיקום פלגים, סילוק הדגים הזרים, שיקום ותיקון צמחיית הגדות (על מנת לשמור על טמפרטורת מים קרירה יותר), ושחרור של דגים שגדלו במדגרות לפלגים ששוקמו. המין התאושש ונקלט בעשרה נחלים חדשים, אם כי האוכלוסיות ובית הגידול עדיין לא הגיעו לממדים המקוריים. תומכי השימור מקווים שבסופו של דבר אפשר יהיה להוציא את המין מהרשימה ולאפשר דיג שלו, תוך יצירת ברית עם הדייגים במטרה לשמר את המין. שריפות גדולות ובצורת ימשיכו תמיד לשחק תפקיד מרכזי במצבם של כל מיני הטרוטה.
צביקה רוזנברג
צביקה רוזנברג (נולד ב-17 באוקטובר 1949) הוא טיפוגרף ומעצב גרפי, מייסד חברת מסטרפונט.
ביוגרפיה
רוזנברג, יליד תל אביב, נמשך מגיל צעיר לתחום העיצוב הגרפי והטיפוגרפיה, ובהיותו בן 17 כתב הגדה של פסח קליגרפית באמצעות רפידוגרף. לאחר לימודי התיכון התגייס לצה"ל ושם שובץ כגרפיקאי בבית הדפוס הצבאי בו התפעל ממכונת הלינוטייפ שיוצקת אותיות עופרת.
לאחר שירותו הצבאי החל ללמוד עיצוב גרפי באקדמיה בצלאל אצל פרופ' אשר אורון, שם התמחה בטיפוגרפיה. לאחר שסיים את התואר עיצב בולים רבים שזכו בתחרויות של השירות הבולאי. עם הופעת המקינטוש בשנת 1984, החליט להמשיך ולהתמחות בטיפוגרפיה, ולמד ב"אוניברסיטת המפתחים" של אפל וכן בחברת אדובי מערכות.
היה מראשוני המעצבים שפרצו דרך להפיכתה של האות העברית לפונט דיגיטלי. את המהפכה הזו יצר בשיתוף פעולה עם חברת אפל, כדי שזו תוכל להציע מבחר פונטים עבריים למשתמשי המקינטוש בישראל. בשנת 1985 הקים את חברת מסטרפונט, החברה הגדולה ביותר בישראל לייצור גופנים. מאז הקמת החברה עיצב מאות טיפוסי אות שונים, והתמחה בין השאר בעיצוב פונט מותג ייחודי לחברות מובילות כמו מיקרוסופט (פונט רב לשוני שהוא חלק עיקרי בממשק משתמש גרפי), ב.מ.וו מיני וביטוח הראל.
חוק החמרת ענישה בעבירות מין על רקע לאומני (תיקוני חקיקה)
חוק החמרת ענישה בעבירות מין על רקע לאומני הוא חוק הכולל בעיקר תיקונים לחוק המאבק בטרור, חוק העונשין וחוק למניעת הטרדה מינית, המגדילים את העונש ואת הפיצוי על הטרדה מינית כאשר זו נעשתה על רקע לאומני.
היסטוריה חקיקתית
יוזמי החוק הם חברי הכנסת לימור סון הר-מלך ויצחק קרויזר ממפלגת עוצמה יהודית, וחברי הכנסת יוליה מלינובסקי, יבגני סובה ושרון ניר ממפלגת ישראל ביתנו. על פי דברי ההסבר להצעת החוק, מטרתו היא
הצעת החוק נדונה בכנסת בקריאה ראשונה בכ"ב בתמוז התשפ"ג, 11 ביולי 2023, והועברה לדיון בוועדה המשותפת של הוועדה לביטחון לאומי והוועדה לקידום מעמד האישה ולשוויון מגדרי. ב-18 ביולי אישרה הוועדה המשותפת את החוק לקריאה שנייה ושלישית, ובי"ב באב, 30 ביולי, אושר החוק.
הוראות תיקון החוק
בנוסף לתיקונים הנ"ל החוק מטיל על גורמי האכיפה והתביעה חובת דיווח לוועדה לביטחון לאומי של הכנסת, על מנת להציף את היקף התופעה. פרקליט המדינה ומפכ"ל משטרת ישראל ידווחו לוועדה, בכל שנה, על מספר כתבי האישום שהוגשו בתיקים של עבירות מין ועבירות הטרדה מינית ממניע של גזענות, ובתיקים של עבירות מין שהן מעשה טרור ועל מספר תיקי החקירות שנפתחו בגין עבירות אלו.
דיון ציבורי
חברת הכנסת לימור סון הר מלך נימקה את הצעת החוק: "שילוב של הטרדה מינית, שנעשה על רקע לאומני מותיר בנפגעות צלקת כפולה. גם את הצלקת של נפגעת הטרור וגם את הצלקת של נפגעת ההטרדה. על כן אין שום סיבה שהענישה לא תהיה כפולה." לעומתה, חבר הכנסת עופר כסיף, שהצביע נגד החוק, טען שחלקו מיותר, כי הוא חוזר על הוראות קיימות, וכולו גזעני ומכוון להפלות לרעה מיעוטים לא יהודים בישראל. חבר הכנסת גלעד קריב הוקיע את חברי האופוזיציה שהתחמקו מהצבעה נגד החוק ונתנו ידם לחקיקה גזענית.
שלושה ניירות עמדה שהוגשו לוועדת הכנסת, מטעם ארגון "נבחרות" של נשים חרדיות, יוזמות אברהם, והתנועה הרפורמית, הביעו התנגדות לתיקון החקיקה שהוא, לדעתם, גזעני ומוזיל את כלל הפגיעות המיניות.
ראשיהם של איגודי רופאים אחדים, בהם פרופ' חגי לוין, יו"ר איגוד רופאי בריאות הציבור, יצאו נגד הצעת החוק, בנימוק ש"עולה ממנה ניחוח גזעני מובהק".
בעקבות אישור החוק, ד"ר אורית קמיר, יוזמת החוק למניעת הטרדה מינית, מתחה ביקורת על חוק החמרת ענישה בעבירות מין על רקע לאומני, ותיארה אותו "חוק גזעני לתפארת, המזהם את יחסו של המשפט הישראלי להטרדה מינית בלאומנות שוביניסטית".
מאמר המערכת של העיתון "הארץ" הגדיר את החוק "חוק רקוב", משום שהוא "מתאים את הענישה ל'גזעו" של העבריין — עונש אחד לאנס יהודי ועונש אחר לאנס ערבי".
פרשת סטביסקי
פרשת סטביסקי (בצרפתית: L'affaire Stavisky או Stavisky Scandal) הייתה פרשת שחיתות שלטונית שהתפרצה בין דצמבר 1933 לפברואר 1934 בימי הרפובליקה הצרפתית השלישית בצרפת. הפרשה הייתה זרז להתגבשות הפשיזם הצרפתי, וליצירת החזית העממית שאיחדה את כוחות השמאל במדינה כנגדו.
העובדות
מנהל הבנק שהנפיק את איגרות החוב הטיל את האשמה להנפקת האג"ח חסרות הערך על ראש עיריית באיון. ראש העיר טען לחסינות בהיותו חבר פרלמנט, אולם נאסר בכל זאת על פי סעיף מיוחד המחריג חסינות במקרה של זיוף תעודות רשמיות על ידי איש ציבור. באותה שעה התגבר המצוד אחרי סטביסקי, שנמלט. ב-8 בינואר 1934 נתפס סטביסקי על ידי המשטרה בטירה בעיר שאמוני, לאחר שניסה להתאבד בשתי יריות אקדח בראשו. למחרת נפטר.
הסערה הציבורית
מותו של סטביסקי גרר תאוריות קונספירציה לפיהן המשטרה אחראית למותו על מנת שלא יוכל להפליל את האחראים הנוספים לפרשת אג"ח הזבל ובראשם ראש ממשלת צרפת ובכירים נוספים, כולם אנשי המפלגה הרדיקלית השמאלית. לספקולציות תרמה לא במעט העובדה שהתברר שסטביסקי התאבד, לכאורה, מאקדחו של שוטר בשם קולומבו. העובדה שהאיש היה יהודי הובילה לסערה בקרב החוגים האנטישמיים הרחבים בציבוריות הצרפתית, שהצביעו על הברית הלא-קדושה שבין היהודים לסוציאליסטים שמטרתה לפורר את צרפת מבפנים. עקב הלחץ הציבורי והגילויים העיתונאיים שצצו חדשות לבקרים וקשרו בכירי ממשל לרבות השר אלבר דלימיה ובכירים במפלגה הרדיקלית ובמשטרה למעשי הנוכלות של סטביסקי, אולץ ראש הממשלה שוטאן להתפטר ב-27 בינואר. את מקומו תפס אדואר דאלאדיה, שביקש להמשיך מראית עין של יציבות שלטונית.
אולם דאלאדיה רק התסיס את התקוממות הימין, כאשר פיטר את ראש משטרת פריז, ז'אן שיאפ (Jean Chiappe), שהיה ידוע בפופולריות שלו בקרב חוגי הימין והחיילים המשוחררים. במקביל מינה דאלאדיה לשר פנים את אז'ן פרו (Eugène Frot) שהודיע כי מפגינים נגד השלטון יירו. העיתונות הימנית דיווחה כי מטרתו של ממשל דאלאדיה-פרו היא לקדם "דיקטטורה של השמאל" וב-6 בפברואר פרצה בכיכר הקונקורד בפריז הפגנת ענק של איחוד כל כוחות הימין הפרלמנטרי והחוץ-פרלמנטרי בהן אקסיון פראנסז, הפטריוטים הצעירים (Jeunesses Patriotes) וצלב האש הפשיסטים כמו גם חוגים מלוכניים. המפגינים ביקשו לחצות את נהר הסן ולצעוד לעבר ארמון בורבון, משכן האספה הלאומית. כוחות המשטרה שהגנו על הגישה לארמון, ירו לעבר המון המפגינים ופיזרו אותם, חלק מהמפגינים הנסוגים החלו בפרעות אלימות ברחובות המובילים לארמון האליזה, שם התנגשו עם פלוגות של המפלגה הקומוניסטית של צרפת וניהלו קרבות רחוב. בסוף היום נמנו 16 הרוגים וכ-2,000 פצועים.
ב-9 בפברואר התפטר דאלאדיה ובמקומו התגבשה ממשלת הצלה לאומית שמרנית בראשותו של גסטון דומרג (Gaston Doumergue) שכללה בין השאר אישים כלואי בארטו והמרשל פיליפ פטן. מטרתה המוצהרת של הממשלה הייתה הרגעת הרוחות ומניעת התדרדרות למלחמת אזרחים. בתגובה פרצו הפגנות משמאל, שהביע חשש של השתלטות ימנית-פשיסטית אנטי-רפובליקנית על צרפת בחסות הממשלה החדשה. חוגי השמאל התגבשו סביב רעיון האנטי-פשיזם ויצרו את החזית העממית.
לקריאה נוספת
Berghahn. 2005, pp 129–150
אורליוס ויקטור
סקסטוס אורליוס ויקטור (בלטינית: Sextus Aurelius Victor; 320–390 לספירה לערך) היה היסטוריון ופוליטיקאי באימפריה הרומית.
אורליוס ויקטור נולד באפריקה. הוא היה מחברו של חיבור היסטורי קצר על האימפריה הרומית בשם "הספר על הקיסרים" (Liber De Caesaribus), שמכסה את התקופה מאוגוסטוס קיסר ועד קונסטנטיוס השני.
בזמן שלטונו של הקיסר יוליאנוס הכופר (361–363), שירת ויקטור כמושל פנוניה סקונדה. ידוע כי בשנת 389 הוא החזיק במשרת הממונה על העיר רומא (praefectus urbi Romae), – פראיפקטוס אורבי, תפקיד בכיר בקיסרות ברומא.
חיבוריו
ארבעה חיבורים היסטוריים קצרים יוחסו לו, אולם רק ייחוס החיבור של "הקיסרים" מבוסס היטב.
ויקטור השלים את "על הקיסרים" בין השנים 359–361. הוא השתמש לצורך כתיבתו בחיבור היפותטי על ההיסטוריה של הקיסרים (ההיסטוריה של הקיסרים של אנמן ). לאחר תיאור המלחמה בין קונסטנטיוס השני למגנטיוס, מספר ויקטור אורליוס על המרד היהודי נגד קונסטנטיוס גאלוס בשנת 351. ויקטור הוא המקור היחיד המציין את שמו של מנהיג המרד היהודי, "פטריקיוס" (Patricius), שהיהודים "העלו אותו למלכות".
ארבעת החיבורים הללו פורסמו בדרך כלל יחד בשם "היסטוריה רומאית" (Historia Romana). "על אישים מפורסמים" הודפס לראשונה בשנת 1472, בארבעה כרכים, תחת שמו של פליניוס הצעיר, ואילו "קיצור על הקיסרים" הודפס לראשונה בשטרסבורג בשנת 1505.
המהדורה הראשונה של כל ארבעת החיבורים יחד הייתה מאת אנדריאס שוטוס (שמונה כרכים, אנטוורפן, 1579). ב-1975 יצאה מהדורה של "על הקיסרים" על ידי פייר דופריין (Pierre Dufraigne).
קרלו קסטרן
קרלו יוהאנסון קסטרן (בפינית: Kaarlo Johansson Castrén; 28 בפברואר 1860 – 19 בנובמבר 1938) היה פוליטיקאי, עורך דין ומדינאי פיני. ראש ממשלת פינלנד בין אפריל לאוגוסט 1919 מטעם המפלגה הפרוגרסיבית הלאומית (מפלגה ליברלית במצעה). קסטרן היה גם שר האוצר הפיני בין 1918 ל-1919. הוא מוכר בעיקר עקב משרד עורכי הדין 'קסטרן וסנלמאן' שהקים בשותפות ב-1888.
ביוגרפיה
קסטרן נולד בעיירה טורטולה (ידועה היום בשם פלו) בחבל לפלנד, הדוכסות הגדולה של פינלנד, האימפריה הרוסית. הוא השלים לימודי משפטים ב-1887. בין 1888 ל-1892 פעל במחלקת האוצר של הסנאט הפיני בהלסינקי. במקביל לכך קסטרן גם פעל במשרד עורכי דין שהקים בשותפות; 'קסטרן וסנלמאן'.
בין 1892 ל-1904 היה קסטרן מעורב במנהל של הבנק המסחרי הפיני קנסאליס-אוסקה-פאנקי (KOP). הוא נכח בישיבות של מועצת המדינה ב-1894 ובין 1905 ל-1906. בין 1908 ל-1909 כיהן כסנאטור ובהמשך הקים משרד עורכי דין חדש. בשנת 1916 נבחר קסטרן להיות למנהל הבנק קנסאליס-אוסקה-פאנקי.
בנובמבר 1918 מונה לשר האוצר בממשלתו של לאורי אינגמן והיה עליו להתמודד עם קריסת הכלכלה הפינית לאחר מלחמת האזרחים הפינית. בין 17 באפריל ל-15 באוגוסט כיהן כראש ממשלת פינלנד והחליף את אינגמן בתפקיד. קסטרן כיהן תחת נשיא פינלנד קארלו יוהו סטולברג. לאחר סיום מלחמת העולם הראשונה הסתיימה מלוכתו קצרת המועד של פרידריך קרל, מלך פינלנד ומעמדה הפוליטי של פינלנד היה נתון בהסדר זמני. ממשלתו של קסטרן הובילה לסיום מצב זה כאשר קידמה הצעה בפרלמנט להסדיר שיטת ממשל של רפובליקה. ההצעה עברה והממשלה התפזרה לקראת בחירות חדשות.
יוהו ונולה מהמפלגה הפרוגרסיבית הלאומית גם כן נבחר להחליף את קסטרן בראשות הממשלה. קסטרן פרש מהחיים הפוליטיים ונפטר בהלסינקי ב-1938.
יחסי מונטנגרו–מקסיקו
יחסי מונטנגרו–מקסיקו הם יחסי החוץ בין מונטנגרו לבין מקסיקו.
סקירה כללית
מקסיקו הכירה בעצמאות מונטנגרו ב-19 ביולי 2006, ויחסים דיפלומטיים בין מונטנגרו למקסיקו כוננו ב-5 ביוני 2007. שתי המדינות מנהלות יחסים ידידותיים באופן מסורתי המבוססים על כבוד ומוכנות מלאה להעמיק את שיתוף הפעולה בתחומים בעלי עניין הדדי.
יחסי סחר
בתקופה ינואר–אוגוסט 2018 הסתכם הסחר בין מונטנגרו למקסיקו ב-2.2 מיליון אירו. בשנת 2017 הסתכם הסחר בין מונטנגרו למקסיקו ב-2.97 מיליון אירו.
יחסי אוסטרליה–תימן
יחסי אוסטרליה–תימן הם היחסים הדיפלומטיים שבין הקהילייה של אוסטרליה לבין הרפובליקה התימנית.
סקירה כללית
לאוסטרליה יש מערכת יחסים דו-צדדית מוגבלת אך ידידותית המבוססת על שיתוף פעולה באמצעות פורומים בינלאומיים, כולל ה-IORA. מאז 2015, אוסטרליה סיפקה 40.25 מיליון דולר לתימן בסיוע הומניטרי באמצעות סוכנויות האו"ם. סיוע זה סיפק מזון, מחסה, מים, תברואה, שירותי בריאות והגנה לאנשים שנפגעו מאלימות.
סחר והשקעות
הסביבה הביטחונית בתימן הקשתה מאוד על התפתחות הקשרים המסחריים. הסחר עם תימן נותר מוגבל, ומורכב בעיקר מייצוא חיטה אוסטרלי.
רולס-רויס 30 כ"ס
רולס-רויס 30 כ"ס (Rolls-Royce 30 hp) היא מכונית סלון, בסגנון מכונית עידן פליז, תצורת סדאן, מתוצרת יצרנית רכבי היוקרה הבריטית רולס-רויס אשר יוצרו בין השנים 1905–1906.
יוצרו 37 יחידות, מהן 3 יחידות יוצאו לארצות הברית, מכונית בודדת יוצאה לקנדה ומכונית בודדת יוצאה לגרמניה.
חברת רולס-רויס
חברת רולס־רויס נוסדה בשנת 1906 על ידי צ'ארלס סטיוארט רולס ופרדריק הנרי רויס. החברה הייתה קרויה "רולס-רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".
מבשם
מבשם הוא דמות מקראית, בנו של ישמעאל. למבשם היו 11 אחים: נביות, קדר, אדבאל, משמע, דומה, משא, חדד, תימא, יטור, נפיש, קדמה, בשמת.
בדברי הימים מוזכר מבשם ברשימת צאצאי שמעון, מה שגרם להשערה שצאצאי שמעון התחתנו עם צאצאי ישמעאל.
פירוש השם מבשם הוא בושם.
מילת נשים בניגריה
מהי מילת נשים
מילת נשים היא מנהג מסורתי שכולל חיתוך (מלא או חלקי) של איבר המין הנשי. מורכב לעקוב אחר התפתחות מנהג זה לאורך ההיסטוריה וקשה להצביע על מועד התחלתו, וכן קיים שוני בין חברות שונות. מילת נשים הייתה נהוגה על ידי הפיניקים, האתיופים והמצרים בתחילת המאה החמישית לפני הספירה. בדו"ח משנת 1969 שערכה המשלחת המדענית הגרמנית, דיווח על מילת נשים היה שכיח למדי במדינות המזרח התיכון וסביבתן. מילת נשים לא נהוגה רק באזור אחד של העולם, אלא יש הערכה שיש בין 85 מיליון ל-114 מיליון נערות ונשים שעברו כריתה של חלק אחת או יותר מהפות, רובן מתגוררות באפריקה אך ישנן גם באסיה ובייחוד בארצות הברית ובקנדה. לפי נתונים של האו"ם, 27% מהנערות החיות בניגריה עברו מילת נשים.
סוגי מילת נשים בניגריה
סוגי מילת הנשים שנפוצים בניגריה הם הסרה חלקית או מלאה של אברי המין החיצוניים (שקרויים "מילת נשים", "גישרי" ו-Hymenectomy (כריתת קרום הבתולים)).
גיל לביצוע מילת נשים בניגריה
הגיל שבו מתבצעת מילת נשים משתנה מאזור לאזור. יש מקומות שמילת נשים מתבצעת מוקדם ככל האפשר, ובמקומות אחרים זה מתעכב עד לגיל ההתבגרות או כאשר האישה בהריונה הראשון. הניתוח מבוצע בדרך כלל על ידי מרפאים מסורתיים, דולות מסורתיות או מיילדות מנוסות. ברוב האזורים בניגריה מילת נשית מתבצעת בגיל צעיר מאוד ללא הסכמת הפרט. מילת נשים אינה קשורה לדת, גם מוסלמים וגם נוצרים מבצעים זאת, אך זה יותר נפוץ באזורים נוצרים ברחבי ניגריה.
סיבות למילת נשים
למילת נשים סיבות שונות: החל מטקס דתי, חניכת נשיות, טקס כניסה לשבט, טעמים אסתטיים ועוד. בקהילות מסוימות מילת הנשים צויינה כטקס דתי. מעניין לציין שמילת נשים מתבצעת בקרב מוסלמים, נוצרים ואחרים, אך אין ראיות ברורות במקורות הדתיים לתמיכה בכך. מילת נשים מבוצעת לעיתים כטקס חניכת נשיות או כטקס כניסה לשבט. סיבה חשובה לביצוע מילת נשים היא כדי לשמור על בתולי האישה עד לנישואיה, או כדי להוות אמצעי להפחתת תשוקה מינית של נערות.
סיבוכים אפשריים
מנהג מילת הנשים ייחודי ושונה ממרבית המנהגים המסורתיים הקיימים מפני תוצאות הלוואי החמורות בפן הפיזי, החברתי והפסיכולוגי. זוהי אחת הסיבות שמנהג זה ממשיך להתקיים למרות שיפור תנאי המחיה ואיכות החיים בתחום החינוך, הבריאות והכלכלה. ברוב המקרים מילת נשים מתבצעת ללא הרדמה ובתנאי תברואה ירודים. מילת נשים ברוב המקרים גורמת לנזקים בריאותיים ממשיים. הסיבוכים האפשריים תלויים בסוג ובהיקף התהליך. תופעות הלוואי רבות, כגון אובדן פוריות, זיהומים, אובדן היכולת לחוות עונג מיני ואף מוות. מחקר שבחן 290 נשים סומליות שעברו מילת נשים מצא כי 39% מהן סבלו מסיבוכים משמעותיים. הסיבוכים המרכזיים שעלו היו דימום, זיהום ועצירת שתן. 37% מהנשים דיווחו כי סבלו מסיבוכים כמו ציסטות באזורי הקטיעה ובעיות בהטלת שתן. 40% מהנשים סבלו מסיבוכים בעת קבלת הווסת.
הקשר בין מילת נשים לדת
מילת נשים היא תופעה תרבותית ולא תופעה דתית. בעולם המערבי קל להניח שיש קשר מובהק לדת אך לא כך הדבר. בבחינה של מגוון רב של טקסטים דתיים לא ניתן למצוא את מנהג מילת הנשים אך עדיין פעמים רבות משויך המנהג לדת. הפרשנות של אנשי הדת את הטקסטים הדתיים היא זו שהשרישה את המנהג בקרב אוכלוסיות שונות.
התנגדות למילת נשים בניגריה
מתוך כלל הנשים בניגריה שעברו מילה, 37% מהן אינן רוצות שמילת הנשים תימשך. מתוך סך הנשים שאינן רוצות בהמשכיות המנהג של מילת נשים, 61% טוענות שמילת הנשים היא מסורת פוגענית ולכן אינן רוצות בהמשכיותה. 22% נשים טוענות שמילת הנשים נוגדת את הדת. סיבות נוספות להתנגדות למנהג הן סיבוכים רפואיים (22%), ניסיון אישי כואב (10%) ופגיעה בכבוד האישה (10%). עם זאת, קיימת עדיין תמיכה במנהג באזורים בהם הוא מושרש עמוק במסורת המקומית.
מילת נשים בניגריה כיום
לפי נתוני האו"ם משנת 2014, כרבע מהנשים בניגריה עברו מילת נשים. המנהג נאסר בחוק בחלק מהאזורים בניגריה, רובן בדרום הנוצרי, אך כיום חל איסור לבצע את המנהג בכל אזורי המדינה. ניגריה הוציאה את מנהג מילת הנשים אל מחוץ לחוק בשנת 2015. החתימה על החוק הייתה אחד הצעדים האחרונים שביצע הנשיא גודלאק ג'ונתן בתקופת כהונתו. החוק גם אוסר על גברים לנטוש את נשותיהם או ילדיהם בלא תמיכה כלכלית. פעילי זכויות אדם שמתנגדים למילת נשים בניגריה שמחו על חקיקת החוק, ומקווים שתהיה השפעה גם על מדינות שונות באפריקה בהן מילת נשים אינה אסורה בחוק. הם מציינים את החשיבות שיש באכיפת החוק ויישומו. פעילים אלו טוענים שהדרך לסיום המאבק נגד מילת נשים עודנה ארוכה.
פה קונאטה
פה מומודו קונאטה (בצרפתית: Pa Momodou Konate; נולד ב-25 באפריל 1994) הוא כדורגלן שוודי-גינאי המשחק בעמדת המגן השמאלי בבוטב פלובדיב.
מאלמה
קונאטה נולד במאלמה לאב ממוצא גינאי ואם ממוצא גמביאני. הוא התחיל את הקריירה שלו במחלקת הנוער של מאלמה, אליה הצטרף בגיל 5 ושיחק בכל קבוצות הגיל של מחלקת הנוער של המועדון. ב-23 בנובמבר 2012, קונאטה חתם בקבוצה הבוגרת של המועדון. ב-17 באפריל 2013 ערך את הופעת הבכורה שלו בקבוצה הבוגרת בניצחון 0-2 נגד א.י.ק סולנה. בעונתו הראשונה במועדון, רשם 6 הופעות ברובם עלה כמחליף. בעונת, מעמדו בהרכב התערער בעקבות הגעתו של יושימאר יוטון. בעונת חזר להרכב הקבוצה ורשם 22 הופעות.
בינואר, קונאטה חתם לארבע שנים בקבוצה הבוגרת והושאל מיישית לאוסטר מהליגה השוודית השנייה. במהלך קיץ חזר למאלמה בעקבות עזיבתם של מיקו אלבורנוס ומהמוט אוזן. בתחילת עונת, קונאטה עורר עניין בקרב מספר מועדונים באירופה, אך ב-8 במאי 2017 נפצע במהלך המשחק נגד אלפסבורג.
ספאל
בקיץ, קונאטה חתם לשלוש שנים בספאל מהסרייה א'. בתחילת הקדנציה שלו נפצע ברגלו ונאלץ להיעדר מספר חודשים. ב-31 ביולי 2018 קונאטה חתם בסינסינטי בה שיחק עד סיום שנת.
סונדסוואל
ב-27 בפברואר 2019, קונאטה חתם בסונדסוואל. ב-14 באפריל 2019 קונאטה ערך את הופעת הבכורה שלו בקבוצה בהפסד 3-1 לאלפסבורג. ב-27 במאי הבקיע את שער הבכורה שלו בהפסד 2-1 למאלמה.
יונקופינג סודרה
ב-15 ביולי 2020, קונאטה חתם ביונקופינג סודרה מהליגה השוודית השנייה. ב-25 במאי ערך את הופעת הבכורה שלו בקבוצה בניצחון 0-2 נגד ברגה. ב-5 בספטמבר הבקיע את שער הבכורה שלו בקבוצה בניצחון 0-3 נגד אסקילסטונה.
רוזנבורג בלקלאב
ב-9 בספטמבר 2020, קונאטה חתם ברוזנבורג בלקלאב מליגת העל הנורווגית. ב-20 בספטמבר ערך את הופעת הבכורה שלו בקבוצה בניצחון 1-2 נגד הוגסונד. ב-25 באוקטובר הבקיע את שער הבכורה שלו בניצחון 1-2 נגד סרפסבורג 08.
בוטב פלובדיב
ב-31 בינואר 2021 חתם בבוטב פלובדיב מליגת העל הבולגרית.
קריירה בינלאומית
בצעירותו, קונאטה שיחק בנבחרת הצעירה של שוודיה וזכה עמה באליפות אירופה בכדורגל עד גיל 21 - 2015. בדצמבר זומן לראשונה לנבחרת הבוגרת וב-6 בינואר 2016 ערך את הופעת הבכורה שלו בנבחרת בתיקו 1-1 נגד. היה חלק מסגל הנבחרת באולימפיאדת ריו דה ז'ניירו (2016).
מאחר ששיחק רק במשחקי ידידות, קונאטה יכל להחליף נבחרת ובאוקטובר החליט לייצג את. ב-15 באוקטובר 2019 ערך את הופעת הבכורה שלו בנבחרת בהפסד 3-2 ל.
כנסיית העם הגואנצ'י
כנסיית העם הגואנצ'י (Iglesia del Pueblo Guanche) היא ארגון דתי שנוסד בשנת 2001 בעיר סן קריסטובל דה לה לגונה (טנריפה, האיים הקנריים, ספרד), במטרה להציל ולהפיץ את הדת הפגאנית של הגואנצ'ים. הכנסייה נוסדה על ידי קבוצה של חסידים קנריים של האלה האם הקדמונית Chaxiraxi.
הכנסייה ביצעה הטבלות וחתונות על פי המנהג הקדום. בשנת 2002 נערכו טקסי נישואים בהתאם לנוסח גואנצ'י, שהתקיימו כביכול בעבר באי טנריפה - בפועל, טקסים כאלה לא נצפו במשך כמה מאות שנים מאז ההשתלטות הספרדית על הארכיפלג.
כנסיית העם הגואנצ'י דומה לתנועות נאו-פגאניות אחרות. בשנת 2008 מנתה הכנסייה כ-300 חברים.
לואיס נטו
לואיס נטו (נולד ב-26 במאי 1988) הוא כדורגלן פורטוגזי המשחק בספורטינג ליסבון בעמדת הבלם.
קריירת מועדונים
נטו התחיל את הקריירה שלו בקבוצת הילדים של וארזים. ב-10 בפברואר 2007 ערך את הופעת הבכורה שלו בקבוצה הבוגרת בניצחון 1–2 נגד בנפיקה ליסבון במסגרת הגביע הפורטוגזי. בתחילת הקריירה התקשה לקבל דקות משחק ובעונת הפך לשחקן הרכב ראשון, אך בסיום העונה ירדה וארזים לליגה השלישית. ביולי סיים את חוזהו בוארזים וחתם בנסיונל מדיירה ללא תמורה. בקיץ נטו עורר עניין מצידן של פורטו וארסנל אבל בסופו של דבר חתם בסיינה מהסרייה א' תמורת 3.7 מיליון אירו.
במהלך ינואר חתם במועדון הכדורגל זניט סנקט פטרבורג תמורת 6 וחצי מיליון אירו. באוגוסט 2017 הושאל למשך עונה אחת לפנרבחצ'ה הטורקית. ביוני 2018 חזר להרכב זניט ובינואר 2019 נודע שחתם על חוזה עם ספורטינג ליסבון.
בנבחרת
ב-4 באוקטובר 2012 נטו זומן לראשונה לסגל נבחרת פורטוגל לקראת המשחקים נגד ו אך לא שותף באף אחד מהמשחקים. ב-6 בפברואר 2013 ערך את הופעת הבכורה שלו בנבחרת בהפסד 2–3 ל. נטו נכלל בסגל הנבחרת לקראת מונדיאל 2014.
הכי יפה בעולם
הכי יפה בעולם הוא סינגל מאת מאור כהן אשר נכלל באלבום הסולו הראשון שלו "טוב לנו יחד".
רקע
כשמאור כהן הלחין את השיר, הוא הלביש על לחן שכתב הברות סתמיות באנגלית, ומתוכן ניסה להמציא משפטים שיתחברו לטקסט. כהן לא מצא חלופה למילה הסתמית "דנדילייט" ולכן השאיר אותה כמו שהיא.
כהן טוען כי השיר נכתב בהשראת הדוגמנית קרן מיכאלי.
צבי פישמן
צבי פישמן (נולד בי' באייר ה'תש"י, 27 באפריל 1950) הוא תסריטאי במאי וסופר ישראלי.
שנותיו הראשונות בארצות הברית
נולד במסצ'וסטס וגדל בארצות הברית, לנעמי והווארד פישמן, משפחה חילונית. את בר המצווה שלו חגג בכנסייה. למד בתיכון פרוטסטנטי יוקרתי. ב-1972 קיבל תואר ראשון בקולנוע (Bachelor of Fine Arts) מאוניברסיטת ניו יורק.
כשהיה בשנה האחרונה באוניברסיטה, הבמאי הצ'כי איוון פאסר ראה תסריט שכתב פישמן, התלהב וביקש שיכתוב תסריט בנושא אחר. בעקבות כך פישמן כתב את הסרט "Law and Disorder", שביים איוון פאסר. את הסרט הפיקה חברת סרטי קולומביה ב-1974 בעלות של עשרה מיליון דולר.
היה מורה לתסריטאות ולכתיבה יוצרת במשך חמש שנים בבית ספר לקולנוע וטלוויזיה של אוניברסיטת ניו יורק.
ב-1974 הוציא רומן בשם "גן עדן" בהוצאת Dell Publishing.
ב-1979 כתב את הסרט "The Hitter" לצד הבמאי כריסטופר ליטץ בהפקת חברת "Peppercorn Wormser".
ב-1986 יצא הסרט "Chopping Mall" שפישמן היה מעורב בכתיבתו, בהפקת חברת Filmways. באותה שנה תסריט שכתב לסרט בשם "Hunchback", נרכש על ידי חברת מירמקס.
בזמן מבצע שלום הגליל, בעת שהתגורר בניו יורק, היה המנהל הראשון של עמותת "שר-אל" העוסקת בארגון מתנדבים מרחבי העולם לעבודה במסגרת צה"ל.
עלייתו לישראל וחזרתו בתשובה
ב-1984 עלה לישראל והחל תהליך של חזרה בתשובה. התחתן ולמד במכון מאיר, ישיבת בית אל ועטרת כהנים. ב-1989 החל ללמד תסריטאות ב"מעלה - בית הספר לטלוויזיה לקולנוע ולאמנויות" במשך כשלוש שנים.
כתב, ביים והפיק מספר סרטים קצרים, והפיק סרטי תעודה למוסדות שונים. ב-2007 יצא הסרט "אהוד איש מקסים" שכתב פישמן וביימו יחזקאל לנג ודוד סמואלס. כתב וביים סדרה בת חמישה פרקים בנושא רפואה והלכה, וכתב וביים את הסרט "המשכן" למשרד החינוך. על יצירות אלו זכה בפרס שר החינוך ליצירה ותרבות יהודית.
הוא מפרסם בלוגים באתר ערוץ 7 באנגלית, ובאתר The Jewish Press.
ספרים תורניים באנגלית יחד עם הרב דוד סמסון
פישמן פרסם ביחד עם הרב דוד סמסון (מתלמידי הרב צבי יהודה קוק) ספרים באנגלית המבוססים על תורתם של הרב אברהם יצחק הכהן קוק והרב צבי יהודה הכהן קוק.
סברינה קרפנטר
סברינה אן לין קרפנטר (באנגלית: Sabrina Annlynn Carpenter; 11 במאי 1999) היא זמרת ושחקנית אמריקאית.
ביוגרפיה
קרפנטר נולדה ב-11 במאי 1999 בליהיי ואלי שבמדינת פנסילבניה שבארצות הברית. הוריה הם דייוויד ואליזבת' קרפנטר ויש לה שלוש אחיות - שרה, שאנון ואחות למחצה, קיילה. היא אחייניתה של המדבבת ננסי קארטרייט. קרפנטר למדה בחינוך ביתי והחלה להעלות סרטונים ליוטיוב כשהייתה בת 10.
2011–2012: תחילת הקריירה
התפקיד הראשון של קרפנטר היה בשנת 2011, היא קיבלה תפקיד אורח בסדרה "חוק וסדר: מדור מיוחד" בתפקיד פאולה. שנה לאחר מכן, קיבלה תפקיד משני בסדרה "פיניאס ופרב" בה דיבבה את סיסי. כמו כן, קרפנטר קיבלה תפקיד ראשי בסרט "נובס" בתפקיד ברטיני.
2013–2017: פריצה והשקת קריירה מוזיקלית
בשנת 2013 קיבלה קרפנטר תפקיד בסרט קרניים לצד דניאל רדקליף, ג'ונו טמפל, ג'יימס רימר ומקס מינגלה. היא שיחקה את מרין ויליאמס בצעירותה. באותה שנה קרפנטר ביצעה את השיר "Smile" באלבום Disney Fairies: Faith, Trust, and Pixie Dust ואת השיר "All You Need" לתוכנית הטלוויזיה "הנסיכה סופיה הראשונה".
ב-14 באפריל 2015 יצא אלבום הבכורה שלה "Eyes Wide Open", מתוכו בלט הסינגל "We'll Be The Stars" שיצא שלושה חודשים לפני כן. בדצמבר 2015 זכתה קרפנטר בפרס דיסני מוזיקה בקטגוריה "Best Crush Song" על השיר "Can't Blame a Girl for Trying". באותו חודש החלה קרפנטר לשחק את וונדי בהפקת המחזה של "פיטר פן וטינקר בל: חג המולד של פיראט" לצד קווין קווין, קורי פוגלמניס ואוגוסט מטורו.
ב-20 במאי 2016, היא הוציאה, בשיתוף פעולה עם סופיה קרסון, את השיר "Wildside".
ב-14 באוקטובר 2016 יצא אלבומה השני "EVOLution", שמתוכו בלט הסינגל "On Purpose", שיצא כבר ב-29 ביולי לשנה זו. בשנת 2016 החלה לדבב את מליסה צ'ייס בסדרה "חוקי המרפי של מילו" מבית היוצרים של "פיניאס ופרב".
בשנת 2017 העלה ערוץ דיסני לאוויר את הסדרה "אנדי", בה קרפנטר מבצעת את שיר הנושא. קרפנטר שיתפה פעולה עם להקת The Vamps, קרפנטר והלהקה היו בסיבוב הופעות ברחבי אירופה. בחודש יוני 2017 חיממה קרפנטר את ההופעה של אריאנה גרנדה בברזיל. באותה השנה שיחקה קרפנטר תפקיד אורח בסדרת הטלוויזיה הארגנטינאית "סוי לונה" בתפקיד עצמה. בנוסף, התארחה באלבומה הרביעי של לינדזי סטירלינג כאשר השתיים שרו את השיר "You're a Mean One, Mr. Grinch" מתוך האלבום "Warmer in the Winter".
2018–2020: ברודוויי ועבודה אחרי דיסני
במרץ 2018 הוציאה את השיר "Alien" בשיתוף פעולה עם הזמר ג'ונאס בלו. ביוני 2018 הוציאה את הסינגל "Almost Love". השיר זכה ללמעלה משתי מיליון צפיות תוך פחות מיום. באותה השנה שיחקה בסרט הקולנועי "השנאה שאתה נותן" המבוסס על הספר באותו שם. הסרט יצא לאקרנים בארצות הברית ב-19 באוקטובר באותה שנה. בסרט היא משחקת ילדה לבנה בשם היילי, חברה טובה של סטארר, כוכבת הסרט. כמו כן, שיחקה גם בסרט “ההיסטוריה הקצרה של הדרך הארוכה", בו היא משחקת את נולה החיה בקראוון. הסרט יצא לאקרנים בהקרנת בכורה בפסטיבל הסרטים טרייבקה.
האלבום השלישי של קרפנטר יצא לאור בשני חלקים "Singular: Act I" ו-"Singular: Act II", החלק הראשון יצא ב-8 בנובמבר 2018 והחלק השני יצא ב-19 ביולי 2019. האלבום כולל גם את הסינגל "Sue Me" שיצא בנובמבר של אותה השנה.
בספטמבר 2019 יצא סרט של נטפליקס בכיכובה בשם "נערה גבוהה" בו גילמה דמות בשם הרפר.
ב-11 בפברואר 2020 הודיעה קרפנטר כי היא תבצע את הופעת הבכורה שלה בברודוויי במחזמר "ילדות רעות" ב-10 במרץ בתפקיד הראשי של קיידי הרון. בעקבות מגפת הקורונה, הוקפאה הפקת המחזה בשל סגירתם של תיאטראות ברודוויי, ובינואר 2021 פורסם כי המחזמר לא יעלה שוב בברודוויי.
ב-14 בפברואר 2020, הוציאה את הסינגל "Honeymoon Fades". במרץ, הוציאה לאור שיר בשיתוף פעולה עם שופי הנקרא "Tricky".
ביוני התארחה בסדרה "Royalties" של רשת הסטרימינג Quibi והוציאה לאור שיר חדש בשם "Perfect Song" כחלק מהסאונדטראק. באותו החודש, הסרט ההיסטוריה הקצרה של הדרך הארוכה" בכיכובה יצא לאקרנים, ובו קרפנטר שרה את שיר הנושא של הסרט, "Your Name" עם מורגן קיבי. באותו החודש, העלתה קרפנטר לחשבון האינסטגרם שלה סרטון שלה מצבעת שיר שכתבה בשם "April Fool". באוגוסט יצא לאור סרט נוסף בכיכובה, "בתוך הקצב", בנטפליקס בו תפקדה קרפנטר גם כמפיקה בפועל לצד אלישה קיז, ושרה את שיר הפתיחה "Let Me Move You ", אותו גם כתבה והלחינה.
באותו החודש, נבחרה קרפנטר להיות הפרזנטורית של החברה היוקרתית Fendi, ברשת החברתית טיקטוק.
באותו החודש, הקימה קרפנטר חברת הפקות בשם "At last proudiction" ומכרה את הסרט הראשון שלה "אליסה בארץ הפלאות" ב-7 מיליון דולרים לנטפליקס, בו גם מכבבת בתפקיד אליסה.
2021–הווה: Emails I Can't Send
ב-22 בינואר 2021, הוציאה קרפנטר את הסינגל "Skin" שהגיע למקום ה-48 במצעד הבילבורד הוט 100 ולמקום ה-42 במצעד בילבורד גלובל 200. זהו השיר הראשון שהוציאה תחת חברת התקליטים איילנד רקורדס, איתם חתמה בתחילת השנה.
ב-9 בספטמבר 2021 הוציאה את הסינגל הראשון מתוך אלבומה החמישי, "Skinny Dipping". מאוחר יותר באותו חודש, היא דיגמנה בתצוגת האופנה השלישית של Savage X Fenty. בנובמבר 2021, היא הפכה לשגרירת מותג של סמסונג בארצות הברית.
באוגוסט ונובמבר 2023 קרפנטר צפויה להיות מופע חימום לסיבוב ההופעות The Eras Tour של טיילור סוויפט באמריקה הדרומית.
קרחון קרפט
קרחון קרפט או קרחון קראפט (באנגלית: Craft Glacier) הוא קרחון הממוקם באי ת'רסטון, אי הממוקם בסמוך לקצה הצפון-מערבי של ארץ אלזוורת' שבאנטארקטיקה.
אורכו של הקרחון 9.2 קילומטרים.
הקרחון זורם לכיוון דרום.
הקרחון נשפך במצר פיקוק, אל מדף הקרח אבוט.
גילוי ומיפוי הקרחון
הקרחון מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי), בדצמבר 1946.
מיקום הקרחון מופה מחדש (מיקום שגוי תוקן) בשנת 2004.
מקור השם
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם אנסיין צ'ארלס קרפט (Charles Craft), מצי ארצות הברית, שהיה טייס מסוק באוניית צי ארצות הברית גליישר (USS Glacier), ועשה טיסות מחקר באי ת'רסטון בפברואר 1960.
נחום ויידנפלד
הרב נחום ויידנפלד (תרל"ה, 1875 - ד' בכסלו ת"ש, נובמבר 1939) היה רבה של דומברובה (Dąbrowa Tarnowska) שבגליציה, מחבר שו"ת "חזון נחום", מגדולי המשיבים בגליציה בתקופתו.
תולדותיו
נולד לרב יעקב ויידנפלד, רבה של הרימאיליב ומחבר שו"ת כוכב מיעקב. התפרסם כעילוי עוד בילדותו, כשהצליח לתרץ קושיה של הרב יצחק שמלקיש. בגיל 15 כבר התכתב עם רבי אברהם בורנשטיין, ה"אבני נזר". לפני גיל 20 קיבל סמיכה מהרב שמלקיש, שבחנו במשך שלושה ימים ברציפות בש"ס ובפוסקים. בשנת תרנ"ו (1896) נישא לטאבה בתו של הרב אברהם פוקר מיאס. חודשים בודדים התגורר ליד חמיו עד שנקרא לכהן ברבנות דומברובה כממלא מקום סבו, הרב שבתי רפפורט. בתפקיד זה כיהן עד לפטירתו. במהלך השנים הוצעו לו הצעות רבנות מערים גדולות יותר ברחבי פולין (בהם לודז') אך סירב מפני שהעדיף לכהן בעיר שקטה, בה לא יהיה טרוד ללכת לאירועים.
בשנותיו הראשונות ברבנות כבר הורה לו רבו, רבי יחזקאל שרגא הלברשטאם משינובה להכריע בשאלה בהלכות עגינות. בזכות תשובה זו התפרסם והיה נחשב לבר סמכא במיוחד בתחום זה. מלבד גדלותו התורנית, היה פעיל בענייני חיזוק הדת והיה מדבר תדיר באסיפות הרבנים בגליציה.
שכל את בנו הגדול בשנת תר"צ (1930). אחיו הגדול היה רבי יצחק, ממלא מקום אביו ברבנות הרמילוב. אחיו הצעיר היה רבי דב בריש, רבה של טשיבין שהיה תלמידו (לאחר שהתייתם בצעירותו מאביהם).
כתביו
בשנת תרצ"ט (1939) הדפיס את ספרו שו"ת "חזון נחום" חלק א' (או"ח יו"ד מהדורא קמא) ובהקדמת הספר כותב שדווקא בשעה טרופה כזאת, חובה להתחזק הלימוד התורה כמו במלחמת יריחו שנתבע יהושע על ביטול תורה. רוב עותקי הספר הושמדו על ידי הנאצים בבית הדפוס. כשפלשו הנאצים לעיר עם פלישתם לפולין, נמלט לכיוון הגבול הרוסי ואת כתבי ידו שלח לחתנו שהתגורר בקולבוסוף. כשהגיע לגבול השיגוהו הנאצים וזרקו את תפיליו על הרצפה. רבי נחום הרים את התפילין ונישקם. הנאצים השליכו את התפילין שוב והזהירו אותו שלא ירים שוב. מייד עם הגיעו לעיירה שינובה שבגבול הרוסי - לא עמד בצער ונפטר מדום לב.
מהעותקים הבודדים של ספרו ששרדו נעשתה מהדורת צילום בניו יורק, בהסכמת אחיו רבי דב בריש ויידנפלד, הרב מטשיבין ובהמשך בהוצאה חדשה עם הוספות של תשובות שנמצאו, על ידי מכון ההוצאה לאור של ישיבת טשיבין. בנוסף היו לו עוד כ-10 כרכים של ספרים מוכנים לדפוס, בהם שו"ת או"ח יו"ד מהדורא תנינא, שו"ת אבן העזר עם תשובות רבות בנושא עגונות, שו"ת חושן משפט, הגהות על התלמוד בבלי והתלמוד ירושלמי, ספר באגדה ומאות דרשות של פלפולים הלכתיים שנאמרו על ידו בשבתות מיוחדות וחגים.
ירושלים (וירוס)
וירוס ירושלים (שחלק מהגרסאות שלו ידועות גם בשם "וירוס יום שישי ה-13") הוא אחד מווירוסי המחשב הראשונים בהיסטוריה של המחשוב, והראשון שהתגלה על ידי ישראלים. מקורו של הווירוס אינו ידוע בוודאות, אך הוא כנראה הגיע מישראל או מאיטליה.
הווירוס, שנועד לפגוע במערכות מבוססות MS-DOS, זכה לשמו לאחר שהתגלה באוקטובר 1987 על ידי שני סטודנטים מהאוניברסיטה העברית בירושלים. הווירוס נחשף לראשונה בפרסום במעריב ב-7 בינואר 1988, פרסום שהכה גלים בישראל וזכה לסיקור בעולם. לפי הדיווחים הווירוס התפשט במהירות והדביק מחשבים באוניברסיטאות רבות, חברות וגם חנויות למחשבים. הווירוס תוכנת כך שידביק קובצי EXE, בנוסף לקובצי COM שהיו קובצי ההרצה הסטנדרטיים ש-MS-DOS השתמש בהם (הווירוס היה מדביק את כולם פרט ל-COMMAND.COM, קובץ הגרעין של MS-DOS). ככל הנראה באג בתכנות גרם לכך שהווירוס חזר ונדבק לקבצים שכבר הודבקו וכך גרם להם לגדול מעט יותר בכל פעם מחדש (הווירוס היה מגדיל את הקבצים הנגועים ב-2KB בערך), מה שתואר אז כ'התנפחות' הקבצים. ברוב המקרים הדבר לא פגע בצורה משמעותית בתפקודו של היישום שנפגע. עם זאת, אחת מתופעות הלוואי שלו הייתה גם שינוי בנוסח ההודעות שמערכת DOS הייתה מציגה, וכך היה ניתן לזהותו בנקל נוסף על השינוי בגודל הקבצים.
הסטודנטים שזיהו את הווירוס, עומרי מן וחברו יובל רכבי, פיתחו תוכנת אנטי וירוס שאותה חילקו תחילה בחינם לכל נפגעי הווירוס, ומאוחר יותר שיכללו אותה והחלו להפוך את עסקי ההגנה נגד וירוסים לעסק של ממש בשם BRM (בניהולם של מן, רכבי, ניר ברקת ואחיו אלי), שלימים הפכה למשקיעה הראשונה וענקית האבטחה צ'ק פוינט, ונמכרה מאוחר יותר לחברה אמריקנית.
הווירוס היה פופולרי וידוע לשמצה ביותר באותה עת, כשהופצו לו מעל ל-24 וריאציות (לא כולן מוצלחות) דוגמת Suriv [-היפוך אותיות של Virus], Anarkia ועוד, שההבדלים ביניהן היו בעיקר שינוי התאריך בו הווירוס יפעיל את עצמו, שינוי דרך הפעולה, הודעות שונות שמוצגות למשתמש, ועוד הבדלים כשהמטרה מאחורי רוב הווריאציות הייתה בעיקר מטרד או ונדליזם וגנבת סיסמאות. עם יציאתה של מערכת Windows לשוק, הווירוס חדל מלהיות רלוונטי וכיום כבר איננו פעיל.
תת-לחץ דם תנוחתי
תת-לחץ דם תנוחתי (אורתוסטטיזם או תת-לחץ דם מנחי, ובאנגלית: Orthostatic hypotension, או postural hypotension) הוא תופעה רפואית שבמסגרתה חלה ירידה חדה בלחץ הדם לאחר שינוי תנוחה ומעבר למצב עמידה.
במצב תקין, לאחר מעבר למצב עמידה, דואגת מערכת העצבים האוטונומית לכווץ את כלי הדם הנמצאים בחלקיו התחתונים של הגוף. פעולה זו מונעת מהדם להצטבר בפלג הגוף התחתון ומאפשרת זרימת דם טובה ללב ולמוח גם בזמן עמידה. במצב של תת-לחץ דם תנוחתי, כלי הדם בחלקיו התחתונים של הגוף אינם מתכווצים בזמן או שאינם מתכווצים כלל לאחר מעבר לעמידה. הדבר גורם להצטברות של דם בהם לזמן ארוך יותר, מה שפוגע בהחזר הדם אל הלב. פגיעה בזרימת הדם אל הלב תגרום לירידה בתפוקת הלב, מה שיוביל לירידה בזרימת הדם למוח ולאיסכמיה מוחית.
תת-לחץ דם תנוחתי נפוץ יותר בקשישים ובחולים הסובלים מלחץ דם נמוך באופן קבוע. עם זאת, גם אנשים צעירים ובריאים עשויים לסבול מהתופעה. מצבים חמורים של תת-לחץ דם תנוחתי עשויים להוביל להתעלפות, סחרחורות, בלבול ודליריום. חולים הסובלים מתת-לחץ דם תנוחתי נמצאים בסיכון מוגבר למחלות לב וכלי דם. כמו כן חולים שסבלו מתת-לחץ דם תנוחתי בגיל העמידה נמצאים בסיכון מוגבר לפתח דמנציה וירידה בתפקוד הקוגניטיבי בגיל מבוגר יותר.
הטיפול בתת-לחץ דם תנוחתי כולל שינוי בתזונה המתבטא בעלייה בצריכת מלח ובשתיית מים, על מנת להעלות את נפח הנוזלים בגוף ובכך את לחץ הדם, הפחתת תרופות המפחיתות לחץ דם ולעיתים סילוק גורם זיהומי. במקרים חמורים יש צורך לעיתים בטיפול תרופתי להעלאת לחץ הדם.
גורמים
הגורמים לתת-לחץ דם תנוחתי כוללים מחלות דיסאוטונומיות שונות כגון פרקינסון וניוון רב-מערכתי, ירידה באלסטיות של כלי הדם בשל הזדקנות, שימוש בתרופות (כולל תרופות נוגדות יתר לחץ דם, חלק ממשככי הכאב, סמי שינה והרגעה) או חומרים המרחיבים את כלי הדם כגון חוסמי אלפא, חוסמי תעלות סידן, אופטלגין, אלכוהול , ירידה בנפח הדם בשל דימום, התייבשות או שימוש במשתנים, שכיבה ממושכת במיטה וחוסר תנועתיות, איבוד משקל משמעותי לאחרונה או ניתוח בריאטרי.
תת-לחץ דם תנוחתי נפוץ בחולים עם מחלת אדיסון, בשל מחסור בהורמון אלדוסטרון. תפקידו של האלדוסטרון הוא להגביר את הספיגה החוזרת של נתרן בנפרון שבכליה, הנתרן סופח עמו מים אל תוך מחזור הדם וכך עולה נפח הנוזלים בגוף. בעת מחסור באלדוסטרון פחות נתרן ייספג בחזרה אל תוך הגוף מהנפרון וכך תחול ירידה בכמות הנוזלים בגוף ופגיעה בלחץ הדם.
מחלות נוספות המקושרות לתת-לחץ דם תנוחתי הן טרשת עורקים - הצטברות של משקעים על דפנות העורקים, סוכרת, פאוכרומוציטומה (גידול על בלוטת יותרת הכליה), אנמיה, פורפיריה, , אנורקסיה נרבוזה, ומחלות של רקמות חיבור כגון תסמונות אהלרס-דנלוס.
חולים הסובלים משיתוק של פלג הגוף התחתון עשויים לסבול מהתופעה בשל חוסר תנועתיות של פלג הגוף התחתון שמאפשר הצטברות של דם בוורידים.
סימנים וסימפטומים
אדם הסובל מתת-לחץ דם תנוחתי יסבול מאחד או יותר מהסימפטומים הבאים לאחר מעבר למצב עמידה, במיוחד אם שינוי התנוחה נעשה באופן מהיר. הסימפטומים כוללים:
אבחנה
האבחנה מתבססת על מדידת לחץ דם בתנוחות שונות במרווחי זמן שונים. כחלק מהאבחנה תתבצע לעיתים בדיקה המכונה "Tilt table", במהלכה שוכב הנבדק על מיטה מיוחדת תוך שהוא מחובר למכשירים המנטרים את קצב ליבו ואת לחץ הדם שלו באופן רציף. המיטה נעה באופן בו היא משנה את תנוחתו של הנבדק משכיבה לעמידה. בתחילה יימדד לחץ דמו של הנבדק לאחר חמש דקות שהוא שרוי בתנוחת שכיבה, לאחר מכן יימדד לחץ הדם כדקה לאחר מעבר לעמידה וכשלוש דקות לאחר מעבר לעמידה. תת-לחץ דם תנוחתי מוגדר כירידה של לפחות 20 מילימטר כספית בלחץ הדם הסיסטולי, או ירידה של לפחות 10 מילימטר כספית בלחץ הדם הדיאסטולי, לאחר מעבר למצב עמידה. בנוסף ללחץ הדם נמדד גם קצב הלב בשתי התנוחות. עלייה משמעותית בקצב הלב בתנוחת עמידה מרמזת על הפעלת מנגנון פיצוי של הלב, במסגרתו עולה קצב הלב על מנת לשמור על תפוקת לב מספקת. אם קצב הלב עולה ביותר מ-30 פעימות לדקה לאחר מעבר משכיבה לעמידה, אך ללא פגיעה משמעותית בלחץ הדם, יאובחן הנבדק לעיתים כסובל מתסמונת הטכיקרדיה התנוחתית.
טיפול
הטיפול הראשוני בתת-לחץ דם תנוחתי הוא טיפול בגורם שהוביל לתופעה, בין אם מדובר בהוספת נוזלים או בהפחתת נטילת חומרים ותרופות אשר מרפים את כלי הדם או מאיטים את קצב הלב. בנוסף לטיפול בגורם, קיימים מספר אמצעים העשויים לשפר את הסימפטומים ולמנוע אירועים של התעלפות.
הטיה של משענת המיטה בזווית קלה במהלך שנת הלילה מפחיתה את כמות הנוזלים החוזרים מהגפיים התחתונות אל הכליות, מה שגורם להפחתה בכמות השתן שמפיקה הכליה בלילה ולשימור יותר נוזלים במחזור הדם. גריבת גרביים הדוקים עשויה לתרום לשיפור ההחזר הדמי אל הלב ובכך לצמצם את הופעת הסימפטומים. כמו כן קיימים מספר תרגילים המסייעים לשיפור ההחזר הדמי אל הלב שניתן לבצע לפני מעבר למצב עמידה.
במטופלים הסובלים מסימפטומים גם לאחר שימוש באמצעים אלו, ניתן להשתמש בתרופות המעלות את נפח הנוזלים בגוף או המשפרות את כיווץ כלי הדם. שתי תרופות הנמצאות בשימוש לרוב הן "Midodrine" - תרופה שהיא אגוניסטית לקולטן אלפא 1, כך ששימוש בה מסייע בכיווץ כלי הדם הפריפריים שבגפיים ובהעלאת ההחזר הדמי אל הלב, ו-Fludrocortisone , תרופה המעלה את רמות הנתרן בדם, מה שגורם לספיחת יותר נוזלים ובכך לעלייה בלחץ הדם.
תרופות נוספות הנמצאות בשימוש תדיר פחות הן Indomethacin (ממשפחת ה-NSAIDS), פלואוקסטין (ממשפחת ה-SSRI), תרופות ממשפחת האנטגוניסטים לדופמין כגון מטוקלופראמיד, תרופות ממשפחת מעכבי מונואמין אוקסידאז יחד עם טיירמין (עלולות לגרום ליתר לחץ דם משמעותי), אוקסילופרין (אמפטמין) ואשלגן כלורי. הראיות ליעילותן של תרופות אלו מועטות יחסית.
ריקן מינסייטו
ריקן מינסייטו (ביפנית: 立憲民政党, "המפלגה הדמוקרטית החוקתית") הייתה אחת המפלגות העיקריות שפעלו באימפריה היפנית בתקופה שלפני מלחמת העולם השנייה.
המפלגה נוסדה ב-1 ביוני 1927, לאחר איחוד המפלגות קנסייקאי וסייו הונטו. מצע המפלגה היה ליברלי יותר מיריבתה, ריקן סייוקאי, והיא קראה לשלטון תחת הדיאט של יפן ולא תחת הגנרו, צמצום ההבדלים בין העניים לעשירים, שיתוף פעולה בינלאומי והגנה על זכויות האדם. קהל היעד שלה מעמד הביניים העירוני, אך היא קיבלה את עיקר תמיכתה הפיננסית מהזאיבצו של מיצובישי.
בבחירות הכלליות של 1928 זכתה המפלגה ב-217 מושבים בבית הנבחרים של הדיאט של יפן, לעומת 218 המושבים בהם זכתה יריבתה ריקן סייוקאי. בבחירות הבאות, ב-1930, זכתה מינסייטו ב-273 מושבים, לעומת 174 של ריקן סייוקאי, והשיגה את הרוב המוחלט בדיאט ונשיא המפלגה, המאגוצ'י אוסאצ'י, הפך לראש הממשלה. משימתו הראשונה של המאגוצ'י הייתה ריסון השפעות המשבר הכלכלי של 1929, והוא עשה זאת על ידי קיצוץ ההוצאות הממשלתיות ועידוד היצוא.
במהלך כהונתו של המאגוצ'י, תמכה מינסייטו בגישה פייסנית ביחסי החוץ של יפן, ואף אישרו את אמנת לונדון מ-1930. אולם, המאגוצ'י נפל קורבן להתנקשות בידי פעיל אולטרה-לאומני בתחנת הרכבת התחתית של טוקיו ב-14 בנובמבר 1930. ואקצוקי רייג'ירו החליף אותו בראשות הממשלה.
מינסייטו הביעה התנגדות נחרצת לתקרית מוקדן ב-1931. שר החוץ קיג'ורו שידהרה וראש הממשלה ואקצוקי נתקלו בביקורת רבה על כך שהם מתערבים בענייני צבא, ואף הואשמו בשחיתות. בעקבות זאת התמוטטה הממשלה.
בבחירות הכלליות של 1932 ערקו מספר חברי מפלגה לריקן סייוקאי, שזכתה ברוב המוחלט בבית, עם 301 מושבים. נשיא מפלגת ריקן סייוקאי, אינוקאי צויושי הפך לראש הממשלה. מינסייטו הצליחה להתאושש בבחירות הבאות ב-1936, והשיגה 205 מושבים, לעומת 175 מושבים של סייוקאי, וזאת הצליחה לעשות רק לאחר שאימצה גישה פרו-צבאית יותר. עם זאת, ההפרש הקטן בין מספר המושבים של שתי המפלגות המתחרות הביא לבית חצוי, ומינסייטו ירדה ל-179 בבחירות שנערכו שנה לאחר מכן, בעוד סייוקאי נשארה על 175ת והדבר הגביל עוד יותר את פעילות בית הנבחרים.
חברי מפלגת מינסייטו הצביעו בעד פירוקה ב-15 באוגוסט 1940, והצטרפות למפלגת טאיסיי יוקוסאנקאי, כחלק ממאמציו של פומימרו קונואה ליצור משטר חד-מפלגתי.
אלעד קרן
אלעד קרן (ידוע גם בשם אלדי, נולד ב-24 באפריל 1972 בישראל) הוא נגן גיטרה בס ומוזיקאי ישראלי.
ביוגרפיה
בשנת 1991 הצטרף ללהקת "הרכב אכילס". הייתה זו להקה אשר ניגנה גרסאות כיסוי לשירים מוכרים והופיעו במועדונים בעיקר באזור המרכז. חברי הלהקה היו: סער בדישי, רן שמעוני, עמית יורגנסון ואריה בן-קנז.
בשנת 1992, החל לנגן עם מאיר בנאי בהתחלה כמחליפו של הבסיסט ששי מזרחי ולאחר מכן על בסיס קבוע למשך שנתיים.
בשנת 1994 הצטרף ללהקת "השוונג של הפיתה" ויחד הוציאו את אלבום הבכורה שלהם "עכשיו בחנויות" שיצא בהוצאת הד ארצי. חבריו ללהקת השוונג של הפיתה היו: ניר פרידמן, רן שמעוני ונועם רוקח.
בשנת 1995 היה חבר לתקופה קצרה בלהקת "היהודים" לאחר צאת אלבומם הראשון ואף השתתף בקליפ "אלה". מאוחר יותר הוענק לו אלבום פלטינה לכבוד הצלחת מכירת האלבום "מציאות נפרדת" של להקת "היהודים".
לאחר פירוק להקת "השוונג של הפיתה" המשיך ללוות את ניר פרידמן ולנגן באלבומיו: מסתובב בשכונה שלי (1999), אל תפסיקי לחלום (2006), אפס מעלות (2007).
בשנת 1995, החל גם לנגן עם ירמי קפלן כנגן מחליף ולימים הפך לנגנו הקבוע וניגן באלבומיו: לרע ולטוב (1999), הזמן האבוד (2003), חשק (2010).
בשנת 1996, הצטרף ללהקת "נעליים" שחברים נוספים בה היו: אייל אבן צור, אורן רביב ועידו אגמון.
בשנת 1998, יצא האלבום של להקת נעליים בהוצאת הד-ארצי ונשא את שם הלהקה.
אומנים נוספים והרכבים עימם ניגן: בן ארצי, רונית שחר, Elbow (הרכבו של אסף שריג –איפה הילד).
סואט סרדאר
סואט סרדאר (בגרמנית: Suat Serdar, נולד ב-11 באפריל 1997 בבינגן אם ריין שבגרמניה) הוא כדורגלן גרמני המשחק בהרטה ברלין ובנבחרת גרמניה בעמדת הקשר האחורי.